Source: https://pravnapraksa.si/LITE/Kazalo.aspx?Src=5fphY2yrmhDl7JZo0uGOX0VzYNKRKRlvw3EqdhM8x6%2BOOct7zU94SlG4iOUcqjz5F4gpZFum6mlIY5CkCtZmjrrIqGdGTd2WnI060e4VGMlF5kdyDY%2FWww%3D%3D
Timestamp: 2019-11-18 14:02:57+00:00
Document Index: 378532

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Pomanjkljivo evidentirano policijsko pridržanje
Avtor ni naveden, 22.11.2018
Avtor ni naveden, Pravna praksa, 45-46/2018Za odvzem prostosti, ki ga morajo policisti ustrezno evidentirati, se šteje vsaka omejitev prostosti, ki pomeni prisilno zadržanje.
Grožnja in vprašanje neveljavnosti pogodbe
dr. Luigi Varanelli, 22.11.2018
dr. Luigi Varanelli, Pravna praksa, 45-46/2018Z odločbo, opr. št. II Ips 281/2017, z dne 1. februarja 2018 je Vrhovno sodišče zagovarjalo stališče, na podlagi katerega je v primerih, ko izrečena grožnja jasno in očitno nasprotuje tako temeljnim ustavnim načelom kot prisilnim predpisom, pogodba, ki je bila sklenjena zgolj zaradi strahu, ki ga je takšna grožnja povzročila, nična na podlagi 86. člena OZ. Z navedenim prispevkom nameravam komentirati zgoraj navedeno stališče naše najvišje instance, izraziti nekatere pomisleke in utemeljiti nekaj dilem, ki izvirajo iz komentirane sodne odločbe.
Institut sodnika na preizkusu in ureditev dedovanja v nemški deželi Saška-Anhalt
Marjan Neuvirt, 22.11.2018
Marjan Neuvirt, Pravna praksa, 45-46/2018V okviru programa izmenjave sodnikov EU (Exchange Programme for Judicial Authorities - EJTN) sem se v obdobju od 10. do 15. septembra 2018 udeležil hospitacije na Deželnem sodišču Dessau-Rosslau v nemški deželi Saška-Anhalt. Poleg seznanitve z delom tega deželnega sodišča sem spoznaval še delovanje povezanih okrajnih sodišč (Wittenberg, Wörlitz, Bitterfeld) in bil tudi gost predsednika Višjega sodišča v Naumburgu (Oberlandgericht Sachsen-Anhalt).
Izrekanje sodb pred televizijskimi kamerami
Patricij Maček, 22.11.2018
Kazenski postopek, Sodišča
Patricij Maček, Pravna praksa, 45-46/2018Za slovensko sodstvo je bil 6. november 2018 zagotovo eden izmed pomembnejših datumov. Predsednik sodnega senata Okrožnega sodišča v Ljubljani sodnik mag. Martin Jančar je namreč v kazenski zadevi zoper takrat obdolženega zdravnika Ivana Radana izrekel sodbo. Nič nenavadnega, sodišča to počnejo vsakodnevno - izrekajo sodbe. Vendar je tokrat prvič v zgodovini Slovenije prvostopenjsko sodišče sodbo izreklo pred televizijskimi kamerami. V nadaljevanju prispevka je zato na kratko predstavljena možnost izrekanja sodb pred kamerami v kazenskih zadevah.
Od Marakeške pogodbe do spremembe ZASP
Zonta Tilen, Bogataj Jančič Maja, 22.11.2018
Intelektualna lastnina, Intelektualna lastnina
Tilen Zonta, dr. Maja Bogataj-Jančič, Pravna praksa, 45-46/2018Predstavljajte si, da stojite pred domačo knjižno polico, na kateri je sto knjig. Zaprete oči, in ko jih ponovno odprete, je na njej samo še ena naključno izbrana knjiga. Tolikšen je približno odstotek knjig, dostopnih večini slepih, slabovidnih in oseb z motnjami branja po svetu, kar poleg vseh ovir in tegob v njihovem vsakdanu dodatno prispeva k občutku izključenosti. Knjižna lakota (ang. book famine) je resen svetovni družbeni problem, h kateremu prispeva več dejavnikov; poleg finančnih in birokratskih ovir ljudem z okvarami vida in motnjami branja namreč vrata v svet knjig potencialno zapirajo tudi avtorske in sorodne pravice. To problematiko rešuje Marakeška pogodba o olajšanem dostopu do književnih del za slepe, slabovidne ali osebe z drugimi težavami z branjem (v nadaljevanju Marakeška pogodba), konvencija, ki je bila sprejeta v okviru Svetovne organizacije za intelektualno lastnino (World Intellectual Property Organization, v nadaljevanju WIPO).
Sodnik ne sme biti član politične stranke, tudi če mu mandat miruje
Tim Horvat, 22.11.2018
Tim Horvat, Pravna praksa, 45-46/2018Italijansko Ustavno sodišče je izdalo pomembno odločbo v več kot deset let trajajoči zadevi tožilca, ki je postal guverner Apulije in skoraj postal predsednik Demokratske stranke (PD). V odločbi se je sodišče zavzelo za sodniško neodvisnost in ostro stališče, da pravosodni funkcionar (it. magistrato) ne more biti aktiven član politične stranke, tudi če mu mandat že miruje, ker je bil izvoljen na politično funkcijo.
dr. Nana Weber, 22.11.2018
dr. Nana Weber, Pravna praksa, 45-46/2018Oče je umrl avgusta letos in ni napisal oporoke. Zakonite dedinje smo tri sestre. Sestri trdita, da jima je oče tik pred smrtjo povedal ustno oporoko, v kateri naj bi vse zapustil njima.
Stečajni postopek - prijava terjatve iz naslova stroškov prekinjenega sodnega postopka
Avtor ni naveden, Pravna praksa, 45-46/2018Določba 3. točke drugega odstavka 60. člena ZFPPIPP je povsem jasna. V povezavi z določbo šestega odstavka istega člena pa takšna ureditev pomeni spremembo pogojev za uveljavljanje zahtevka za povrnitev stroškov postopka, kot so urejeni v splošnih določbah drugega in tretjega odstavka 163. člena ZPP. Ne glede na način končanja pravdnega postopka po izpolnitvi pogojev za nadaljevanje postopka (drugi odstavek 301. člena ZFPPIPP), je predpisana dolžnost navedbe že nastalih stroškov sodnega uveljavljanja terjatve v zahtevku za priznanje terjatve pozitivna procesna predpostavka, ki mora biti izpolnjena, da bi sodišče v pravdnem postopku smelo odločati o zahtevku upnika za povrnitev teh pravdnih stroškov, ki so nastali do začetka stečajnega postopka. Takšna dodatna ovira za uveljavljanje stroškovnega zahtevka v pravdi je utemeljena na načelu koncentracije v stečajnem postopku, saj omogoča, da se že v fazi preizkusa terjatev ugotovi obseg vseh terjatev in z njimi povezanih stroškov, ki vplivajo na možnost poplačila upnikov.
Predpravdno razkritje dokazov
Ivanka Demšar Potočnik, 24.11.2016
Ivanka Demšar-Potočnik, Pravna praksa, 45-46/2016Za pripravo sklepčne tožbe in obrazloženega odgovora na tožbo morata pravdni stranki imeti na razpolago zadostno količino informacij in ustrezne dokaze. Brez njih je odločitev za sodno varstvo pravice tvegana in negotova. Zato se postavlja vprašanje, kako čim hitreje in na zakonit način priti do njih. Odgovor na zastavljeno vprašanje vidim v uvedbi instituta predpravdnega razkritja dokazov, pri čemer se v prispevku osredotočam izključno na pridobitev listinske dokumentacije.
Prikaz in opis znaka pri registraciji znamke
dr. Klemen Pohar, 24.11.2016
dr. Klemen Pohar, Pravna praksa, 45-46/2016Uredba 207/2009/ES v 4. členu določa, da je znamka lahko sestavljena iz kakršnihkoli znakov, ki jih je mogoče grafično prikazati, kot so besede, slike, črke, števila, oblika blaga ali njegove embalaže, če se s pomočjo teh znakov blago in storitve nekega podjetja lahko razlikujejo od blaga in storitev drugih podjetij. Čeprav uredba tega izrecno ne določa, pa ne zadošča le, da je znak mogoče grafično prikazati, temveč mora biti tudi dejansko grafično prikazan, tako da je jasno, kaj je predmet pravnega varstva. Četudi registracija nejasnega znaka morda na prvi pogled širi predmet varstva, takšno ravnanje ni priporočljivo, saj lahko sodišče znamko prepozna kot neskladno s predpisi in jo razglasi za nično. Takšna je bila situacija tudi v predstavljeni zadevi.
Storitev eVročanje
Avtor ni naveden, Pravna praksa, 45-46/2016eVročanje pomeni vročanje po elektronski poti prek informacijskega sistema Finančne uprave Republike Slovenije (portal eDavki). Zavezanec za vstop v portal eDavki potrebuje potrebno programsko in strojno opremo ter kvalificirano digitalno potrdilo. eVročanje pomeni sodoben način vročanja dokumentov zavezancem za davek, v njihov osebni profil na informacijskem sistemu Finančne uprave eDavki. Vsi poslovni subjekti že uporabljajo eDavke za oddajo obračunov davkov, lahko pa jih uporabljajo tudi za oddajo drugih dokumentov, vključno z lastnimi dokumenti.
Bistvena kršitev določb pravdnega postopka pred sodiščem druge stopnje - pravica do izjave v postopku - sodba presenečenja
Avtor ni naveden, Pravna praksa, 45-46/2016Sklep II Ips 122/2016 z dne 1. septembra 2016 (v zvezi s sodbo Višjega sodišča v Kopru I Cp 128/2015) Stranki mora biti omogočeno, da ob potrebni skrbnosti spozna, s katerih pravnih vidikov bo sodišče obravnavalo zadevo. Vendar iz ustavne pravice do izjave v postopku ne izhaja "pravica do pr
Kaznivo dejanje goljufije ali vsakdanja (poslovna) praksa - primer prodaje rabljenih avtomobilov
dr. Miha Šepec, 24.11.2016
dr. Miha Šepec, Pravna praksa, 45-46/2016Pred kratkim sem kupoval rabljeno vozilo. Presenečen, če ne kar šokiran, sem bil ob seznanitvi s tem, kaj vse se dogaja na trgu rabljenih vozil. Zmanjševanje števila prevoženih kilometrov avtomobila, ki slednjega naredi bolj vabljivega in mu dvigne ceno, je že kar stalnica pri vsaki "garažni" avtohiši in pri neuveljavljenih prodajalcih rabljenih vozil s statusom s. p. Nič kaj pretirano nenavadno in sporno se prodajalcem ne zdi niti laganje o ohranjenosti vozila po telefonu ter namerno zavajanje o potrjenosti servisne knjige, nakar pri ogledu kupec dobi le nekaj izbranih računov s servisa, ki pogosto niso potrjeni ali pa gre samo za predračune. Marsikateri prodajalec zaprisega, da je vozilo imelo le enega lastnika, pa še to naj bi bila neka stara gospa. Tisti najbolj drzni pa so pravi eksperti za to, da kako vozilo, ki je primerno le še za na odpad, servisirajo in polepšajo le toliko, da ga prodajo naivnemu kupcu. Presenetili me ne bi niti ponarejeni dokumenti in dokazila o izvoru avtomobila ter ostala pravno sporna dejanja. Vprašanje, ki se mi v tej zgodbi kot kazenskemu pravniku in potencialni žrtvi prodajalcev avtomobilov postavlja, je, ali vsa ta navedena (in ostala) dejanja prodajalcev rabljenih vozil ustrezajo zakonskim znakom kaznivega dejanja goljufije ali pa gre morda v teh primerih za običajno in ustaljeno poslovno prakso, ki v svetu rabljenih vozil ni sporna, nezadovoljen kupec pa ima na voljo le civilno varstvo. Ob tem vprašanju se postavlja dogmatično bolj kompleksno vprašanje, do katere mere lahko prodajalec zapeljuje in zavaja kupca z namenom uspešne prodaje in je to še kazenskopravno sprejemljivo, kje pa je tista meja, ko se "poslovno" zavajanje prelevi v kaznivo dejanje goljufije?
Pošiljanje plačilnih list po elektronski pošti
Irena Vovk, Pravna praksa, 45-46/2016V javnem podjetju v lasti občine želijo uvesti pošiljanje plačilnih list na elektronske naslove zaposlenih. Ali lahko kot geslo, s katerim bo zaščiten dokument posameznega zaposlenega, uporabijo njegovo davčno številko? Ali lahko tistim zaposlenim, ki zaradi narave dela ne razpolagajo s službenim elektronskim naslovom, plačilne liste pošiljajo na zasebne elektronske naslove?
Izvršitev zaporne kazni z delom v splošno korist - vprašanje milejšega zakona
dr. Saša Kmet, 24.11.2016
dr. Saša Kmet, Pravna praksa, 45-46/2016Institut dela v splošno korist kot nadomestnega (alternativnega) načina izvršitve zaporne kazni je urejal že Kazenski zakonik (KZ), ki je v četrtem odstavku 107. člena določal, da je kazen zapora do treh mesecev mogoče izvršiti tudi tako, da obsojeni namesto kazni zapora v obdobju najdalj šest mesecev opravi delo v korist humanitarnih organizacij ali lokalne skupnosti v obsegu najmanj 80 ali največ 240 ur. Kazenski zakonik (KZ-1) je v četrtem odstavku 86. člena določil, da se kazen zapora do dveh let lahko izvrši tudi tako, da obsojeni namesto kazni zapora v obdobju največ dveh let opravi delo v splošno korist v višini najmanj 80 ali največ 480 ur. O obliki take izvršitve odloča sodišče, ki je izreklo kazen na prvi stopnji. Z novelo KZ-1B je bila ureditev vnovič spremenjena, in sicer tako, da se po sedmem odstavku 86. člena kazen zapora do dveh let lahko izvrši tudi tako, da obsojenec namesto kazni zapora v obdobju največ dveh let od izvršljivosti sodbe opravi delo v splošno korist. Obseg dela se določi tako, da se en dan zapora nadomesti z dvema urama dela. V enajstem odstavku istega člena pa je določeno, da o dopustnosti izvršitve kazni zapora na načine, določene s tem členom, odloča sodišče na predlog obdolženca s sodbo, s katero izreče zaporno kazen, ali na (naknadni) predlog obsojenega, tj. s posebnim sklepom.
2018(9) 2017(8) 2016(8) 2015(7)